**ELŐTERJESZTÉS**

**Körmend város Önkormányzata Képviselő-testülete 2017. november 30-i ülésére**

**Tárgy:** Körmendi Kulturális Központ, Múzeum és Könyvtár Dr.Batthyány-Strattmann László Múzeum intézményegysége néprajzi gyűjteményének revíziója

Tisztelt Képviselő-testület!

A 1311/2012. (VIII. 23.) Korm. határozat, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény módosításáról szóló 2012. évi CLII. törvény alapján Körmend Város Önkormányzata fenntartásába, integrált intézményként került a Dr. Batthyány-Strattmann László Múzeum. A fenntartói jog, illetve kötelezettség átadás-átvételéről készült dokumentáció, valamint az 51/2015. (XI. 13.) EMMI rendelet a muzeális intézmények nyilvántartásában szereplő kulturális javak revíziójáról és selejtezéséről alapján a múzeumnak a műtárgy- és dokumentumállományra vonatkozóan revíziós kötelezettsége van.

A revízió muzeális intézmények nyilvántartási szabályzatáról szóló 20/2002. (X. 4.) NKÖM rendeletben (a továbbiakban: nyilvántartási rendelet) meghatározott alapleltárakban (a továbbiakban: alapleltárak) nyilvántartott,alapleltárakban való nyilvántartástól függetlenül a gyűjteményben fellelhető, vagy a múzeumi letétről szóló 19/2015. (IV. 2.) EMMI rendelet alapján letétként megőrzésre átvettkulturális javak meglétének és állapotának vizsgálata, az alapleltárak és külön nyilvántartások adataival való egyeztetése, a muzeológiai információk kiegészítése, javítása, új tudományos eredmények, valamint a szerzeményezés módjára vonatkozó új adatok rögzítése a nyilvántartási rendeletnek megfelelően az intézmény által vezetett nyilvántartásban.

A revízió célja a vagyon- és tulajdonvédelem, a kulturális javak hitelességének folyamatos fenntartása, és a tudományos meghatározásuk során feltárt eredmények átvezetése az intézmény által vezetett nyilvántartásban. A revízió során az intézmény gondoskodik a nemzeti vagyongazdálkodás feladatának a nemzeti vagyonról szóló 2011. évi CXCVI. törvény 7. § (2) bekezdése szerinti megvalósulásáról. A jegyzőkönyvet annak hitelesítésétől számított 8 napon belül meg kell küldeni jóváhagyás céljából az intézmény fenntartója részére.

Az intézmény fenntartója és a kulturális javak tulajdonosa

a) jóváhagyja a jegyzőkönyvet, vagy

b) a jegyzőkönyvre észrevételeket tehet, amelynek során

ba) indítványozhatja a jegyzőkönyv módosítását, vagy

bb) indokolás mellett kérheti a revízió újbóli lefolytatását.

A jóváhagyott jegyzőkönyv egy-egy eredeti példányát az intézmény irattárában és adattárában el kell helyezni.

Ha a jóváhagyott jegyzőkönyv törlési javaslatot tartalmaz, az intézmény a nyilvántartási rendelet szerint kezdeményezi a meghatározott kulturális javak leltárkönyvből való törlésének engedélyezését a kultúráért felelős miniszternél (a továbbiakban: miniszter).

Az intézmény a miniszterhez benyújtott kérelmében megjelöli a törlést megalapozó okot, és a kérelemhez mellékeli a jóváhagyott jegyzőkönyv egy eredeti példányát.

Az intézmény a miniszter által kiadott törlési engedélyben foglaltaknak eleget tesz, és arról − a törlési engedély másolatának csatolása mellett − az intézmény fenntartóját és a tulajdonost írásban tájékoztatja. Állami vagy helyi önkormányzati fenntartású intézmény esetében a tájékoztatás nem helyettesíti a nemzeti vagyonról szóló jogszabályokból következő beszámolási, adatszolgáltatási kötelezettség teljesítését.

A Dr. Batthyány-Strattmann László Múzeum néprajzi gyűjteményére vonatkozóan megtörtént a teljes körű műtárgyrevízió, a műtárgyak raktári pozícionálása, amely alapján elkészült a gyűjteményre vonatkozó revíziós jegyzőkönyv.

A hitelesített jegyzőkönyvet az intézmény igazgatója nyújtja be jóváhagyásra a képviselő-testület felé.

**HATÁROZATI JAVASLAT**

1. Körmend város Önkormányzata Képviselő-testülete a Körmendi Kulturális Központ, Múzeum és Könyvtár Dr. Batthyány-Strattmann László intézményegységében található néprajzi gyűjtemény revíziós jegyzőkönyvét elfogadja.
2. Körmend város Önkormányzata Képviselő-testülete a Körmendi Kulturális Központ, Múzeum és Könyvtár múzeumi intézményegység-vezetőjét megbízza, hogy a revízós jegyzőkönyvet, az abban található revíziós hiányok leltárkönyvből való törléséhez engedélyezésre megküldje a kultúráért felelős miniszternek, valamint az ezzel kapcsolatos adminisztratív eljárást lefolytassa.
3. Körmend város Önkormányzata Képviselő-testületete kötelezi a Körmendi Kulturális Központ, Múzeum és Könyvtár múzeumi intézményegység-vezetőjét, hogy a múzeum többi gyűjteményét is revíziózza, a jegyzőkönyveket elfogadásra 2018. szeptember 30-ig a Képviselő-testület elé hitelesítve előterjessze.

Körmend, 2017. 11. 21.

**Bebes István**

**polgármester**